Video: Helen Zille gryp in tydens verkeersknoop | Maroela Media
Helen Zille beheer die verkeer voor haar huis Leeuwenhof in Kaapstad (Skermskoot uit die video)
Helen Zille, premier van die Wes-Kaap, het Saterdag dadelik ingegryp tydens ŉ verkeersknoop voor haar huis, Leeuwenhof, in Kaapstad.
Die OZCF (Oranjezicht City Farm)-mark word al die afgelope paar weke elke Saterdag in “Villa Zille” (Leeuwenhof) se tuin aangebied nadat probleme met die vorige perseel in Oranjezicht byna die mark gekelder het. Zille het toe ook ingegryp toe plaaslike inwoners op sosiale media hul misnoeë met die verwikkelinge uitgespreek het.
Talle organiese produkte word elke Saterdag by die mark verkoop. Een van die stalletjies is selfs boere uit Tankwa-Karoo.
Besoekers kan nou elke Saterdag ook in die premier se swembad swem.
Die gebruiker Timothy Singh het die video van Helen Zille op Instagram gelaai.
Helen Zille Kaapstad video
Baba sterf in Kagiso-stormloop
Wel ons kan nie vir die regering van die dag wag om in die mense se basiese behoeftes te voorsien nie, ons sal omgaan voor hulle nog besef die land is in sy maai!!
Self doen is maar aan die orde van die dag.
Net so. As hul begin plase afvat, moet ons maar daar gaan help boer ook.
Anders sal daardie plase ook soos die week se winkels lyk na ‘n rukkie.
CHRISTA CONTINO · 5 jare gelede
Dit wys jou weer: The right man for the job is a WOMAN!!!
Maroela, ek dink julle moet n like bar he op aanmerkings. So sal julle n beter idee kry hoe mense voel en so ook nog aanmerkings wek. I VOTE DA!!
Is dit nie dieselfde Tannie van die black sash nie?Snaaks sy toi toi nie by die verkeerslig nie,sy het die passies vervolmaak ,of hoe? Ai toggie Tannie gaan soen gou weer iemand , dan dink ons dalkies weer aan jou . Sy help om die probleem te skep nou wil sy haar probleem sommer oplos ‘n ware denker en steunpilaar as jy my vra.Nou wag ons net dat sy die boere gaan help beveilig op hul plase ,nee wag dis net gewone misdaad soos marteling, verkragting, moord en in ‘n klein mate diefstal.
Ek het nog altyd gedink die vrou is nie lekker in haar kop nie. Nou bewys sy dit. Ek sal nooit vir die DA stem nie. Hulle staan met een voet in die ANC en n ander in die FV. Kan nie besluit of hulle vir of teen blankes is nie.
As jy nie DA of anc stem nie wat is die haalbare alternatief
Anton,as hulle beide basies dieselfde beleid het maak dit seker nie saak vir wie nie.Daar is ander partye ook so stem vir die een wat die naaste aan jou behoeftes is.Moet egter nie dink om net vir en van die twee te stem die oplossing is nie ,want dan word aanvaar dat jy hulle as die beste beskou.
Ian, as iemand help hoe maak dit “haar nie lekker in die kop nie?” Ga man, skaam jou!
Dis die gevolge van tik, Ian hou op of soek hulp asseblief!!!
Renier Lubbe · 5 jare gelede
Ongelukkig het sy geen regsbevoegdheid om dit te doen nie. In die geval van ‘n ongeluk sou ek graag wou weet met wie se geld sou sy die eise betaal het.
Oe toggie, en as iemand dus nie ‘n dr’s graad het mag hy/sa dan ook seker nie by ‘n ongelukstoneel uithelp nie ne, Renier??
Dit is ’n geldige vraag, Sollie. Zille is nie verhewe bo hierdie tipe vrae nie.
Alex, ek dink ek is nog by my volle verstand. My punt is net dat wanneer Zille in haar neus grou dit voorbladnuus is, op Media24 se blaaie en ook by Maroela. Die leiers wat agter die skerms werk om ten minste íéts vir die Afrikaner te behou word doodgeswyg. Zille is niks minder as ’n aandagvraat nie en die media streel haar ego kwaai. Dit spyt my om te sê dat die mees objektiewe (indien daar so-iets is) nuus in die Sunday Times en Mail and Guardian te lees is. Hulle kon nie minder omgee of Zille haar arms soos ’n aap rondswaai nie en gee aandag aan daadwerklike sake.
Gwen, ek kan absoluut sê dat Maroela oor ENIGE party se doen en late beriggee. Of dit DA, VF+ , ANC of wie ookal is. Selfde met ander koerante, jy praat nou sommer snert om te sê die wat agter die skerms werk word doodgeswyg. Dink voor jy kom glabraak
Nee wat ou Sollie, jy is lekker gerook. Gaan kyk bietjie hoeveel mediaverklarings wat deur die VF+ uitgestuur word, word deur Maroela en ander “koerante” gebruik. Jy sal oplet dat dit feitlik nie bestaan nie. Nou gaan daardie Afrikanerhater van ’n Zille aan’t arms swaai en dit is nuus? Ek lag my ’n papie vir jou verwronge idee van nuus. Het jy bv. op Maroela of elders gelees wat die VF+ se standpunt oor die straatnaamvernoeming (wat geldmors is) na F. W. de Klerk is? Ek twyfel.
Maroela is maar net nog ’n deel van die DA se propagandamasjien.
Gwen, ek stem saam met Sollie. Gaan gerus op die soekenjin van Maroela en vergewis jou van die waarheid. EFF, IFP – A L M A L kry publisiteit en definitief die VF+. Oor straataamveranderings is hope geskryf. Doen jouself ‘n guns en L E E S. Dis nie nodig dat, as iemand nie met jou saamstem, of die waarheid uitwys, beledigend te raak nie! So wys jy maar net JOU klas ou ding!
Ag siestog Elfie. Ek sien jy het ook ’n blou bril op. Ek weet nie wat jy as beledigend beskou nie (en waarom jy dan self beledigend moet raak nie). Miskien is jou ou velletjie net te sag. Ek LEES daagliks dit is hoekom ek ’n probleem met Maroela het. Boonop het Sollie geen “waarheid” uitgewys nie. Ek weet ook nie waarom jy dit nodig ag om hom/haar te beskerm nie tensy jy betrokke is by Maroela.
Alles wat ek hierop lees, lees ek met die grootste skeptisisme en ek hanteer elke ander nuusbron met dieselfde agterdog.
Hoekom lees jy dit dan as dit jou so pla oudste?
Ken jou vyand; dit is waarom ek dit lees. Net soos jy is ek boonop vry om te lees wat ek wil en om kommentaar te lewer waarop ek wil.
Beste premier ooit! Ons Moederstad is skoon en alles werk hier. Viva Zille!
Vat so! Bewys weereens; As jy iets gedoen wil hê, kry ‘n vrou om dit te doen!
Julle met al die negatiewe kritiek is die wat net terugsit, en kan kritiseer. Julle monde is gewoonlik die grootste as dit kom by praat, maar as dit kom by doen, is julle nerens te vinde nie.
Al bogenoemde kommentaar bevestig maar net die verdeeldheid onder ons blankes en byname Afrikaners, en dit spreek duidelik dat die put waarin ons verval het net daagliks dieper word. So is daar geen toekoms en die uiteinde duidelik voorspelbaar.
Maroela Media ek poog tevergeefs om kommentaar te lewer. Niks word geplaas nie al is dit ook in n positiewe lig. Kan jul miskien help. Wonder of u hierop sal reageer.